NARIADENIE KOMISIE (ES) č. 1558/2006
z 18. októbra 2006,
ktorým sa mení a dopĺňa nariadenie (ES) č. 2799/1999, ktorým sa stanovujú podrobné pravidlá uplatňovania nariadenia Rady (ES) č. 1255/1999 týkajúce sa poskytovania finančnej pomoci na odstredené mlieko a sušené odstredené mlieko určené na výkrm zvierat a na predaj takéhoto sušeného odstredeného mlieka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 15,
keďže:
(1)
V článku 7 ods. 1 nariadenia Komisie (ES) č. 2799/1999 (2) sa stanovuje výška pomoci pre odstredené mlieko a sušené odstredené mlieko určené na výkrm zvierat s ohľadom na faktory uvedené v článku 11 ods. 2 nariadenia (ES) č. 1255/1999. Vzhľadom na nárast trhových cien sušeného odstredeného mlieka na vnútornom trhu a na nárast trhových cien konkurujúcich bielkovín, zníženie zásob sušeného odstredeného mlieka a pozitívnu situáciu v oblasti cien teľacieho mäsa by sa mala stanoviť nulová výška pomoci na tak dlho, kým bude pretrvávať súčasná situácia.
(2)
Nariadenie (ES) č. 2799/1999 by sa preto malo zodpovedajúcim spôsobom zmeniť a doplniť.
(3)
Riadiaci výbor pre mlieko a mliečne výrobky neposkytol stanovisko v rámci časovej lehoty stanovenej jeho predsedom,
PRIJALA TOTO NARIADENIE:
Článok 1
V článku 7 nariadenia (ES) č. 2799/1999 sa odsek 1 nahrádza takto:
„1. Finančná pomoc sa ustanovuje v tejto výške:
a)
0,00 EUR za 100 kg odstredeného mlieka s obsahom bielkovín v netukovej sušine najmenej 35,6 %;
b)
0,00 EUR za 100 kg odstredeného mlieka s obsahom bielkovín v netukovej sušine nižším než 35,6 %, ale nie nižším než 31,4 %;
c)
0,00 EUR za 100 kg sušeného odstredeného mlieka s obsahom bielkovín v netukovej sušine najmenej 35,6 %;
d)
0,00 EUR za 100 kg sušeného odstredeného mlieka s obsahom bielkovín v netukovej sušine nižším než 35,6 %, ale nie nižším než 31,4 %.“
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. októbra 2006